proxectonos/corpus_dominio_legal_administrativo_tmp huggingface dataset:
RESOLUCIÓN do 13 de febrero de 2014 pola que se publica o plan de estudos da titulación oficial de máster universitario en Políticas Comunitarias e Cooperación Territorial.
Universidade de Vigo — III. Outras disposicións — 28/02/2014

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANACA).
Establecido o carácter oficial do título por Acordo do Consello de Ministros do 11 de outubro de 2012 (publicado no BOE do 29 de novembro de 2012 por Resolución da Secretaría Xeral de Universidades do 9 de novembro de 2012).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do punto 5.1 da memoria para a solicitude de verificación de títulos oficiais segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título oficial de máster universitario en Políticas Comunitarias e Cooperación Territorial que se recolle no anexo a esta resolución.
Vigo, 13 de febreiro de 2014
Rama de coñecemento: Ciencias Sociais e Xurídicas.
Universidades participantes: Vigo e Universidade do Minho (Portugal).
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Políticas Comunitarias e Cooperación Territorial, o alumnado deberá superar os 60 ECTS dos que consta o máster.
CORRECCIÓN de erros. Orde do 17 de febreiro de 2014 pola que se regula o procedemento de adxudicación de prazas nas escolas infantís 0-3 dependentes desta consellería para o curso 2014/15.
Consellería de Traballo e Benestar — III. Outras disposicións — 28/02/2014

Advertidos erros na citada orde, publicada no
Diario Oficial de Galicia
número 36, do 21 de febreiro, cómpre facer as seguintes correccións:
Na páxina 7366, letra g), onde di: «(con efectos desde o día anterior ao comezo do prazo de presentación de solicitudes)», debe dicir: «(con efectos do día anterior ao da publicación desta orde)».
Na páxina 7382, anexo V, punto 3º. Situación económica, onde di: «R.P.C. mensual da unidade familiar, referida ao indicador público de renda de efectos múltiples (IPREM) vixente», debe dicir: «R.P.C. mensual da unidade familiar, referida ao indicador público de renda de efectos múltiples (IPREM) vixente (calculada de acordo co establecido no artigo 7 desta orde)».
ORDE do 19 de febreiro de 2014 pola que se dispón o nomeamento de vogais do Consello Reitor do Fondo Galego de Garantía Agraria.
Consellería do Medio Rural e do Mar — II. Autoridades e persoal — 27/02/2014

O Fondo Galego de Garantía Agraria é un organismo autónomo adscrito á Consellería do Medio Rural e do Mar. En desenvolvemento do mandato contido na Lei 16/2010, do 17 de decembro, de organización e funcionamento da Administración xeral e do sector público autonómico de Galicia, aprobouse o Decreto 7/2014, do 16 de xaneiro, polo que se aproban os estatutos do organismo autónomo Fondo Galego de Garantía Agraria (DOG núm. 18, do 28 de xaneiro).
Segundo establece a disposición transitoria primeira do devandito decreto procederase á constitución do Consello Reitor, que substituirá o actual Consello de Dirección, no prazo dun mes.
O artigo 19 dos estatutos do Fondo Galego de Garantía Agraria dispón que o Consello Reitor estará composto polos titulares da Presidencia, Vicepresidencia, Dirección e cinco vogais, e asistido pola Secretaría. Así mesmo, establece que a Vicepresidencia lle corresponderá á persoa titular da secretaría xeral competente en materia do medio rural, en virtude da designación actual da dirección do organismo, e que serán vogais do Consello Reitor tres representantes da consellería competente en materia do medio rural, designados/as de entre persoas de recoñecido prestixio no sector lácteo-gandeiro e altos cargos ou funcionarios/as da Administración autonómica; un/unha representante da consellería competente en materia de facenda, designado/a por proposta desta, e finalmente, un/unha representante da consellería competente en materia de conservación da natureza, designada por proposta desta.
O nomeamento destes vogais correspóndelle á persoa titular da Consellería do Medio Rural e do Mar.
Con base nas circunstancias anteriores, unha vez feitas as correspondentes propostas por cada consellería, cómpre facer o nomeamento dos vogais do Consello Reitor do Fondo Galego de Garantía Agraria que, para xeral coñecemento, se publicará no Diario Oficial de Galicia.
Por todo isto, en virtude das atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo único
Nomear vogais do Consello Reitor do Fondo Galego de Garantía Agraria as seguintes persoas:
a) En representación da Consellería do Medio Rural e do Mar:
– Vogal: Alfonso García Magariños, secretario xeral técnico da Consellería do Medio Rural e do Mar.
– Vogal: Antonio Crespo Iglesias, director xeral de Desenvolvemento Rural da Consellería do Medio Rural e do Mar.
– Vogal: José Ángel Burgo Rodil, subdirector xeral de Xestión da PAC do Fondo Galego de Garantía Agraria.
b) En representación da Consellería de Facenda:
– Vogal: Lourdes Ochoa Daviña, xefa do Servizo de Coordinación en Materia de Planificación Económica e Estatística.
c) En representación da Consellería de Medio Ambiente, Territorio e Infraestruturas:
– Vogal: Verónica Tellado Barcia, directora xeral de Conservación da Natureza.
Santiago de Compostela, 19 de febreiro de 2014
RESOLUCIÓN do 13 de febreiro de 2014 pola que se publica o plan de estudos da titulación oficial de máster universitario en Avogacía.
Universidade de Vigo — III. Outras disposicións — 27/02/2014

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 8 de marzo de 2013 (publicado no BOE do 23 de abril por Resolución da Secretaría Xeral de Universidades do 2 de abril de 2013).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do punto 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Avogacía pola Universidade de Vigo, que se recolle no anexo a esta resolución.
Vigo, 13 de febreiro de 2014
Rama de coñecemento: Ciencias Sociais e Xurídicas.
Universidades participantes: Vigo en colaboración cos ilustres colexios de avogados de Vigo e Ourense.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de Máster Universitario en Avogacía, o alumnado deberá superar os 90 ECTS dos que consta o máster.
RESOLUCIÓN do 13 de febreiro de 2014 pola que se publica o plan de estudos da titulación oficial de máster universitario en Enxeñaría Térmica.
Universidade de Vigo — III. Outras disposicións — 27/02/2014

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 8 de marzo de 2013 (publicado no BOE do 23 de abril por Resolución da Secretaría Xeral de Universidades do 2 de abril de 2013).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do punto 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Enxeñaría Térmica, que se recolle no anexo a esta resolución.
Vigo, 13 de febreiro de 2014
Rama de coñecemento: Enxeñaría e Aquitectura.
Universidades participantes: Vigo, País Vasco e Burgos.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Enxeñaría Térmica, o alumnado deberá superar os 60 ECTS dos que consta o máster.
Este máster oferta dúas especialidades: Enerxética da Construción e Investigación en Sistemas Avanzados en Simulación e Modelización, segundo as seguintes condicións: itinerario Enerxética da Construción. O alumnado ten que superar os 20 ECTS obrigatorios do módulo I; de 28 ECTS optativos a escoller entre os ofertados nos módulos I e II e, por último, dos 12 ECTS do Traballo Fin de Máster. Itinerario Investigación en Sistemas Avanzados en Simulación e Modelización. O alumnado ten que matricularse dos 20 ECTS obrigatorios do módulo I; de 28 ECTS optativos a escoller entre os ofertados nos módulos I e III e, por último, de 12 ECTS do Traballo Fin de Máster.
RESOLUCIÓN do 7 de febreiro de 2014 pola que se dá publicidade aos convenios de colaboración subscritos no segundo e terceiro cuadrimestre do ano 2013.
Instituto Galego da Calidade Alimentaria — III. Outras disposicións — 27/02/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia núm. 136, do 14 de xullo) impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios subscritos.
En consecuencia e para dar cumprimento a esa obriga,
Artigo único
Dar publicidade da relación dos convenios subscritos polo Instituto Galego da Calidade Alimentaria no segundo e terceiro cuadrimestre do ano 2013, que se incorporan como anexo a esta resolución.
Santiago de Compostela, 7 de febreiro de 2014
RESOLUCIÓN do 13 de febreiro de 2014 pola que se publica o plan de estudos da titulación oficial de máster universitario en Ciencia e Tecnoloxía Agroalimentaria.
Universidade de Vigo — III. Outras disposicións — 27/02/2014

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 11 de outubro de 2012 (publicado no BOE do 29 de novembro por Resolución da Secretaría Xeral de Universidades do 9 de novembro de 2012).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do punto 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Ciencia e Tecnoloxía Agroalimentaria, que se recolle no anexo a esta resolución.
Vigo, 13 de febreiro de 2014
Rama de coñecemento: Ciencias.
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Ciencia e Tecnoloxía Agroalimentaria, o alumnado deberá superar os 60 ECTS dos que consta o máster.
O alumnado ten que superar: 18 ECTS optativos do módulo 0; 33 ECTS optativos dos módulos I e II; e 9 ECTS obrigatorios do Traballo Fin de Máster.
RESOLUCIÓN do 11 de febreiro de 2014, da Secretaría Xeral da Igualdade, pola que se procede á publicación das subvencións concedidas ao abeiro da Resolución do 19 de xuño de 2013 pola que se regulan as bases para a concesión das axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo, cofinanciadas polo Fondo Social Europeo (FSE), e se procede á súa convocatoria para o ano 2013.
Vicepresidencia e Consellería de Presidencia, Administracións Públicas e Xustiza — III. Outras disposicións — 27/02/2014

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e na Lei 4/2006, do 30 de xuño, de transparencia e boas prácticas na Administración pública galega, a Secretaría Xeral da Igualdade publicará as subvencións concedidas no Diario Oficial de Galicia, con expresión da convocatoria, o programa e crédito orzamentario, a persoa beneficiaria, a contía e a finalidade.
No caso de axudas cofinanciadas por fondos comunitarios, as persoas beneficiarias están suxeitas ás normas de información e publicidade conforme o previsto no artigo 7.2 d) do Regulamento (CE) 1828/2006 da Comisión, do 8 de decembro, que fixa as normas de desenvolvemento para o Regulamento (CE) 1083/2006 do Consello, do 11 de xullo, polo que se establecen as disposicións xerais relativas ao Fondo de Desenvolvemento Rexional, ao Fondo Social Europeo e ao Fondo de Cohesión.
Polo exposto,
Dar publicidade á relación de persoas beneficiarias das axudas concedidas pola Secretaría Xeral da Igualdade ao abeiro da Resolución do 19 de xuño de 2013 pola que se regulan as bases para a concesión das axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo, que figura como anexo.
Santiago de Compostela, 11 de febreiro de 2014
Procedemento: SI440A.
Finalidade da axuda: estas axudas teñen como finalidade fomentar a corresponsabilidade e impulsar así o cambio dos roles diferenciados entre mulleres e homes, implicando a estes últimos na atención e coidado dos seus fillos e fillas.
Crédito orzamentario: a contía das axudas é de 375.000 euros, que se imputan á aplicación orzamentaria 05.11.312G.480.0, dos orzamentos xerais da Comunidade Autónoma de Galicia para o ano 2013 e que cofinancia ao 80% o Fondo Social Europeo a través do programa operativo de Galicia 2007-2013, eixe 2, tema prioritario 69.
RESOLUCIÓN do 9 de xaneiro de 2014 pola que se procede á publicación das subvencións concedidas en virtude da Orde do 3 de xuño de 2013 pola que se establecen as bases reguladoras para a concesión, en réxime de concorrencia competitiva, das subvencións para implantar a responsabilidade social empresarial (RSE) e a igualdade nas pequenas e medianas empresas, no ámbito da Comunidade Autónoma de Galicia, cofinanciadas polo Fondo Social Europeo, e se convocan para o exercicio 2013.
Consellería de Traballo e Benestar — III. Outras disposicións — 22/01/2014

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 21.4 da Orde do 3 de xuño de 2013 pola que se establecen as bases reguladoras para a concesión, en réxime de concorrencia competitiva, das subvencións para implantar a responsabilidade social empresarial (RSE) e a igualdade nas pequenas e medianas empresas, no ámbito da Comunidade Autónoma de Galicia, cofinanciadas polo Fondo Social Europeo, e se convocan para o exercicio 2013, resólvese proceder á publicación das subvencións concedidas que se indican no anexo a esta resolución.
Finalidade da subvención: as axudas teñen por obxecto a concesión de subvencións ás pequenas e medianas empresas para:
Liña I: axudas para implantar a RSE nas empresas galegas: asistencia a actividades formativas en materia de elaboración de informes de RSE ou memorias de sustentabilidade.
Liña II: axudas para o fomento da igualdade laboral:
– Programa 1: axudas para a implantación de plans de igualdade.
– Programa 2: axudas para investimentos tendentes á eliminación da infrarrepresentación feminina nos eidos laborais ocupados predominantemente por homes.
– Programa 3: axudas para os investimentos tendentes a garantir e mellorar o dereito á conciliación da vida familiar e laboral.
Norma reguladora: Orde do 3 de xuño de 2013 pola que se establecen as bases reguladoras para a concesión, en réxime de concorrencia competitiva, das subvencións para implantar a responsabilidade social empresarial (RSE) e a igualdade nas pequenas e medianas empresas, no ámbito da Comunidade Autónoma de Galicia, cofinanciadas polo Fondo Social Europeo, e se convocan para o exercicio 2013 (
Diario Oficial de Galicia
número 109, do 10 de xuño de 2013).
Aplicación orzamentaria:
Crédito orzamentario: 466.979 €, que se distribúen en:
As axudas da liña I e do programa 1 da liña II están cofinanciadas polo Fondo Social Europeo, nunha porcentaxe do 80 %, a través do programa operativo do FSE de Galicia 2007-2013, número CCI 2007 ES 051 PO 004.
Santiago de Compostela, 9 de xaneiro de 2014
RESOLUCIÓN do 13 de xaneiro de 2014, da Secretaría Xeral Técnica da Consellería de Sanidade, pola que se dá publicidade aos convenios de colaboración subscritos por esta consellería e polo Servizo Galego de Saúde no terceiro cuadrimestre do ano 2013.
Consellería de Sanidade — III. Outras disposicións — 22/01/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG número 136, do 14 de xullo), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio da presente resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de setembro, outubro, novembro e decembro do ano 2013, que se incorpora como anexo a esta resolución.
Santiago de Compostela, 13 de xaneiro de 2014
RESOLUCIÓN do 10 de xaneiro de 2014 pola que se lles dá publicidade aos convenios de colaboración subscritos por esta entidade pública no terceiro cuadrimestre do ano 2013.
Augas de Galicia — III. Outras disposicións — 22/01/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), establece que as entidades públicas vinculadas ou dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación cos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o terceiro cuadrimestre do ano 2013 que se incorpora como anexo a esta resolución.
Santiago de Compostela, 10 de xaneiro de 2014
RESOLUCIÓN do 17 de xaneiro de 2014, da Secretaría Xeral Técnica da Consellería de Medio Ambiente, Territorio e Infraestruturas, pola que se dá publicidade ás axudas concedidas a entidades locais ao abeiro da Orde do 13 de agosto de 2013 pola que se establecen as bases reguladoras, así como a súa convocatoria para os anos 2013-2014-2015, para a concesión de axudas en materia de conservación dos recursos naturais e o fomento de accións para a poboación local para o desenvolvemento sustentable dos espazos declarados como parques naturais na Comunidade Autónoma de Galicia. Axudas a investimentos non produtivos (medida 21600 do PDR de Galicia) cofinanciados polo Fondo Europeo Agrícola de Desenvolvemento Rural (Feader).
Consellería de Medio Ambiente, Territorio e Infraestruturas — III. Outras disposicións — 22/01/2014

O artigo 15 da Lei 9/2007, do 13 de xuño, de subvencións de Galicia (
Diario Oficial de Galicia
núm. 121, do 25 de xuño) e o artigo 13 da Lei 4/2006, do 30 de xuño, de transparencia e boas prácticas na Administración pública galega (
Diario Oficial de Galicia
núm. 136, do 14 de xullo) impón a cada consellería da Xunta de Galicia a obriga de publicar no
Diario Oficial de Galicia
unha relación da concesión das axudas ou subvencións.
Estas subvencións se inclúen no Plan de desenvolvemento rural (PDR) de Galicia para a etapa 2007-2013 como resposta ás disposicións do Regulamento (CE) núm. 1698/2005, do 20 de setembro de 2005, relativo á axuda ao desenvolvemento rural a través do Fondo Europeo Agrícola de Desenvolvemento Rural (Feader). Dentro do eixe Mellora do ambiente e do contorno natural considéranse axudas a investimentos non produtivos (medida 21600 do PDR de Galicia). O cofinanciamento do Feader nestas axudas é do 75 % do importe subvencionado.
En consecuencia, e para dar cumprimento a esa obriga,
Artigo único
Facer pública a aprobación das axudas concedidas a entidades locais ao abeiro da Orde do 13 de agosto de 2013 pola que se establecen las bases reguladoras, así como a súa convocatoria para os anos 2013-2014-2015, para a concesión de axudas en materia de conservación dos recursos naturais e o fomento de accións para a poboación local para o desenvolvemento sustentable dos espazos declarados como parques naturais na Comunidade Autónoma de Galicia na aplicación orzamentaria 07.05.541B.760.3, que se incorpora como anexo a esta resolución.
Santiago de Compostela, 17 de xaneiro de 2014
RESOLUCIÓN do 10 de xaneiro de 2014 pola que se dá publicidade ás axudas concedidas ao abeiro da Orde do 31 de marzo de 2011 (Diario Oficial de Galicia número 74, do 14 de abril), da Orde do 9 de abril de 2012 (Diario Oficial de Galicia número 76, do 20 de abril) modificada pola Orde do 23 de agosto de 2012 (Diario Oficial de Galicia número 166, do 31 de agosto) e da Orde do 3 de xuño de 2013 (Diario Oficial de Galicia número 110, do 11 de xuño) polas que se regula o réxime de subvencións ás centrais sindicais para os anos 2011, 2012 e 2013 respectivamente.
Consellería de Traballo e Benestar — III. Outras disposicións — 24/01/2014

O artigo 18.4º da Orde do 31 de marzo de 2011 e da Orde do 9 de abril de 2012 e o artigo 13.4º da Orde do 3 de xuño de 2013 reguladoras das axudas dispoñen: «…a Consellería de Traballo e Benestar publicará na súa páxina web e no DOG a relación das entidades beneficiarias e o importe das axudas concedidas…».
De acordo co exposto,
Ordenar a publicación no Diario Oficial de Galicia das subvencións concedidas con cargo ás seguintes aplicacións orzamentarias:
– Orde do 31 de marzo de 2011.
12.03.324A.481.6-Programa I: Axuda para o desenvolvemento das actividades das centrais sindicais durante o ano 2011.
12.03.324A.481.2-Programa II: Axuda ás centrais sindicais para a creación ou mantemento de gabinetes de asesoramento en materia de economía social.
12.03.324A.481.7-Programa III: Axuda para gabinetes técnicos de formación e para plans de formación de cadros e delegadas e delegados sindicais.
– Orde do 9 de abril de 2012 (modificada pola Orde do 23 de agosto de 2012).
12.03.324A.481.6-Programa I: Axuda para o desenvolvemento das actividades das centrais sindicais durante o ano 2012.
12.03.324A.481.2-Programa II: Axuda ás centrais sindicais para a creación ou mantemento de gabinetes de asesoramento en materia de economía social.
12.03.324A.481.7-Programa III: Axuda para gabinetes técnicos de formación e para plans de formación de cadros e delegadas e delegados sindicais.
– Orde do 3 de xuño de 2013.
11.02.324A.481.6-Programa I: Axuda para o desenvolvemento das actividades ordinarias das centrais sindicais durante o ano 2013.
11.02.324A.481.7-Programa II: Axuda para promover o funcionamento dos gabinetes técnicos das centrais sindicais e para plans de formación de cadros e delegadas e delegados sindicais.
Santiago de Compostela, 10 de xaneiro de 2014
SIT-FSI (Sindicato independente de traballadores-FSI): 1.100 € máis con cargo aos orzamentos para o ano 2012 e por recurso extraordinario de revisión.
RESOLUCIÓN do 15 de xaneiro de 2014, da Dirección Xeral de Enerxía e Minas, pola que se dá publicidade aos beneficiarios das axudas concedidas ao amparo da Orde do 13 de maio de 2013 pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas que transcorran por un ou varios termos municipais na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder) dentro do marco do programa operativo Feder Galicia 2007-2013, e se procede á súa convocatoria.
Consellería de Economía e Industria — III. Outras disposicións — 24/01/2014

De conformidade co disposto no artigo 18 da Lei 38/2003, xeral de subvencións, no artigo 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 23 da Orde do 13 de maio de 2013 pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas que transcorran por un ou varios termos municipais na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder) dentro do marco do programa operativo Feder Galicia 2007-2013, procédese por medio desta resolución á publicación do extracto das axudas outorgadas pola Consellería de Economía e Industria ao abeiro da Orde do 13 de maio de 2013.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para 2013, o seguinte:
a) Norma reguladora da convocatoria: Orde do 13 de maio de 2013 pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas que transcorran por un ou varios termos municipais na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder) dentro do marco do programa operativo Feder Galicia 2007-2013.
b) Aplicación orzamentaria: 08.03.-733A.760.0.
c) Crédito orzamentario: ano 2013, 1.461.107,55 €.
d) Destinatarios: concellos da Comunidade Autónoma de Galicia.
e) Beneficiarios, importe e finalidade das axudas: no anexo á presente resolución recóllense os beneficiarios, o importe e a finalidade das axudas.
Santiago de Compostela, 15 de xaneiro de 2014
RESOLUCIÓN do 23 de xaneiro de 2014 pola que se ordena a publicación do Acordo do Consello da Xunta de Galicia do 23 de xaneiro de 2014 polo que se aproba a relación de postos de traballo da Vicepresidencia e Consellería de Presidencia, Administracións Públicas e Xustiza.
Consellería de Facenda — III. Outras disposicións — 24/01/2014

A aprobación da relación de postos de traballo da Vicepresidencia e Consellería de Presidencia, Administracións Públicas e Xustiza xustifícase pola necesidade de adaptala á estrutura orgánica da Vicepresidencia e da consellería.
En consecuencia, por proposta da Vicepresidencia e Consellería de Presidencia, Administracións Públicas e Xustiza, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 23 de xaneiro de 2014, adoptou o seguinte
Primeiro. Apróbase a relación de postos de traballo da Vicepresidencia e Consellería de Presidencia, Administracións Públicas e Xustiza, nos termos que se sinalan no anexo a este acordo.
Segundo. Indícanse que postos de traballo constitúen unha excepción ao disposto no artigo 30 do Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, modificado pola Lei 15/2010, do 28 de decembro, de medidas fiscais e administrativas, e poden cubrirse polo sistema de libre designación con convocatoria pública:
Terceiro. Ordénase a publicación da mesma no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 23 de xaneiro de 2014, relativo a aprobación da relación de postos de traballo da Vicepresidencia e Consellería de Presidencia, Administracións Públicas e Xustiza, coa finalidade de cumprir dito acordo, de conformidade coa Orde da Consellería de Facenda de 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 23 de xaneiro de 2014
RESOLUCIÓN do 16 de xaneiro de 2014, da Secretaría Xeral para o Deporte, pola que se dá publicidade aos convenios de colaboración subscritos por esta secretaría no terceiro cuadrimestre do ano 2013.
Vicepresidencia e Consellería de Presidencia, Administracións Públicas e Xustiza — III. Outras disposicións — 24/01/2014

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xullo), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade á relación de convenios de colaboración subscritos pola Secretaría Xeral para o Deporte durante o terceiro cuadrimestre do ano 2013, que se incorpora como anexo a esta resolución.
Santiago de Compostela, 16 de xaneiro de 2014
RESOLUCIÓN do 13 de xaneiro de 2014 pola que se dá publicidade aos convenios de colaboración subscritos polo Consello no terceiro cuadrimestre do ano 2013.
Consello da Cultura Galega — III. Outras disposicións — 23/01/2014

Para os efectos previstos no artigo 11 da Lei 4/2006, do 30 de xuño, de transparencia e boas práticas na Administración pública galega, acórdase dar publicidade aos convenios de colaboración subscritos polo Consello da Cultura Galega no terceiro cuadrimestre do ano 2013, os cales se relacionan no anexo a esta resolución.
Santiago de Compostela, 13 de xaneiro de 2014
ORDE do 31 de decembro de 2013 pola que se fixa o prezo de venda ao público dunha publicación editada por esta consellería.
Consellería do Medio Rural e do Mar — III. Outras disposicións — 23/01/2014

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Facenda, e publicados no
Diario Oficial de Galicia
.
Para cumprir este mandato e despois de emitido informe favorable da Consellería de Facenda, esta consellería
Artigo 1.
Obxecto
Mediante a presente orde establécese como prezo privado pola venda da publicación editada pola Consellería do Medio Rural e do Mar,
Caracterización dos cultivares de Pereira do Banco de Xermosplasma do Centro de Investigacións Agrarias de Mabegondo (CIAM)
, a cantidade de 25 euros (IVE incluído).
Artigo 2.
Forma de liquidación e pagamento
O pagamento do prezo deberá terse realizado no momento de presentar a solicitude da publicación que se relaciona no anexo como requisito previo e necesario para a realización da entrega, conforme o establecido na Orde da Consellería de Economía e Facenda, do 29 de xuño de 1994, pola que se regula o procedemento de recadación voluntaria das taxas e prezos da Comunidade Autónoma de Galicia.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 31 de decembro de 2013
Caracterización dos cultivares de Pereira do Banco de Xermosplasma do Centro de Investigacións Agrarias de Mabegondo (CIAM)
25 euros.
CORRECCIÓN de erros. Orde do 20 de decembro de 2013 pola que se establecen as bases reguladoras das axudas para a mellora da competitividade das explotacións leiteiras galegas, a través da redución dos custos de produción, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2014.
Consellería do Medio Rural e do Mar — III. Outras disposicións — 23/01/2014

Advertidos erros na Orde do 20 de decembro de 2013, publicada no
Diario Oficial de Galicia
núm. 3, do 7 de xaneiro de 2014, cómpre facer as seguintes correccións:
Primeira. A letra j) do número 1 do artigo 3 queda redactada como segue: «j) Non ter sido sancionado polo incumprimento da normativa relativa ao saneamento gandeiro ou da normativa vixente en materia de calidade do leite cru nos tres anos anteriores á data de solicitude de axuda».
Segunda. No artigo 4, onde di: «As persoas xurídicas deberán cumprir os requisitos establecidos nas letras a), b), c), d), e), f), g), j), k) e l) do número 1, artigo 3, ...», debe dicir: «As persoas xurídicas deberán cumprir os requisitos establecidos nas letras a), b), c), d), e), f), g) e j) do número 1, artigo 3, ...».
Terceira. Na letra l) do número 1 do artigo 5, onde di: «...así como os dous exercicios anteriores no prazo dun mes desde que finalice a data de presentación destas declaracións.», debe dicir: «...así como os dous exercicios posteriores no prazo dun mes desde que finalice a data de presentación destas declaracións.».
Cuarta. Na letra m) do número 1 do artigo 5, onde di: «As comunidades de bens deberán acreditar...», debe dicir: «As comunidades de bens e as sociedades civís deberán acreditar...».
Quinta. No número 4 do artigo 12, onde di: «…, os investimentos elixibles estarán modulados de acordo co establecido na norma complementaria de desenvolvemento do procedemento de xestión destas axudas publicada na páxina web da Consellería do Medio Rural e do Mar no enderezo: http://www.medioruralemar.xunta.es/areas/explotacions», debe dicir: «..., os investimentos elixibles estarán modulados de acordo co establecido no anexo IV».
Sexta. No anexo IV, na liña da táboa, onde di:
debe dicir:
Sétima. A táboa do anexo V debe quedar como segue:
CORRECCIÓN de erros. Orde do 16 de decembro de 2013 pola que se establecen as bases reguladoras para a concesión de axudas aos investimentos para a elaboración e comercialización de produtos vitícolas, financiadas polo Fondo Europeo Agrícola de Garantía (Feaga), e se convocan para o ano 2014.
Consellería do Medio Rural e do Mar — III. Outras disposicións — 23/01/2014

Advertidos erros na versión en galego da citada orde, publicada no
Diario Oficial de Galicia
número 245, do 24 de decembro de 2013, cómpre efectuar as seguintes correccións:
Na páxina 49601, no punto 5 do artigo 11, onde di:
«Se se comprobase nos controis que se cumpriu o obxectivo do proxecto de non investimento ou que se executou como mínimo o 70 por cento do orzamento de non investimento aprobado, en ambos os casos por causas diferentes ás de forza maior ou circunstancias excepcionais, que deberán estar adecuadamente xustificadas polo receptor da axuda e aceptadas pola autoridade competente, exixirase o reintegro das cantidades aboadas, e executarase a garantía de boa execución.»,
Debe dicir:
«Se se comproba nos controis que non se cumpriu o obxectivo do proxecto de investimento ou que non se executou como mínimo o 70 por cento do orzamento de investimento aprobado, en ambos os casos por causas diferentes ás de forza maior ou circunstancias excepcionais, que deberán estar adecuadamente xustificadas polo receptor da axuda e aceptadas pola autoridade competente, exixirase o reintegro das cantidades aboadas, e executarase a garantía de boa execución.».
Esta corrección non afecta o prazo establecido na referida orde para a presentación de solicitudes.
CORRECCIÓN de erros. Orde do 26 de decembro de 2013 pola que se fixa a data da efectividade do traspaso do persoal, bens, dereitos e obrigas da Fundación para o Fomento da Calidade Industrial e o Desenvolvemento Tecnolóxico de Galicia á Axencia Galega de Innovación e á Dirección Xeral de Enerxía e Minas.
Consellería de Economía e Industria — III. Outras disposicións — 23/01/2014

Advertido erro na dita orde, publicada no Diario Oficial de Galicia número 249, do martes 31 de decembro de 2013, cómpre efectuar a siguiente corrección:
Nos antecedentes da orde, no terceiro parágrafo da páxina 53074, onde di: «...acordo ratificado pola Mesa Xeral de Empregados Públicos do día 20 de decembro de 2014», debe dicir: «...acordo ratificado pola Mesa Xeral de Empregados Públicos do día 20 de decembro de 2013».
CORRECCIÓN de erros. Orde do 14 de marzo de 2014 pola que se regula o Rexistro de Acción Voluntaria de Galicia.
Consellería de Traballo e Benestar — I. Disposicións xerais — 31/03/2014

Unha vez detectado un erro nos anexos I, II e III da referida orde, publicada no Diario Oficial de Galicia número 55, do 20 de marzo de 2014, concretamente pola incorporación do logo «II Plan galego de inclusión social», cómpre a súa publicación coa oportuna corrección:
RESOLUCIÓN do 17 de febreiro de 2014 pola que se fai público o nomeamento dun novo vogal titular do Consello Reitor do Instituto de Estudos do Territorio por Orde do 10 de febreiro de 2014 do conselleiro de Medio Ambiente, Territorio e Infraestruturas.
Instituto de Estudos do Territorio — II. Autoridades e persoal — 07/03/2014

Pola presente faise público, para xeral coñecemento, que o conselleiro de Medio Ambiente, Territorio e Infraestruturas, o 10 de febreiro de 2014, vista a proposta do titular, en virtude do establecido no artigo 19 dos estatutos do Instituto de Estudos do Territorio, ditou orde pola que se dispón:
– Deixar sen efecto o nomeamento de José Norberto Uzal Tresandí como vogal titular.
– Nomear como vogal titular, en representación da consellería con competencia en materia de administración pública, a José Alberto Pazos Couñago, director xeral de Administración Local, no Consello Reitor do Instituto de Estudos do Territorio.
Santiago de Compostela, 17 de febreiro de 2014
RESOLUCIÓN do 13 de febreiro de 2014, da Dirección Xeral de Conservación da Natureza, pola que se modifica o couto de pesca de Boborás, no río Viñao.
Consellería de Medio Ambiente, Territorio e Infraestruturas — III. Outras disposicións — 07/03/2014

Antecedentes.
De conformidade co disposto no artigo 15 do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio), o Servizo Provincial de Conservación da Natureza de Ourense iniciou o expediente de modificación do couto de pesca de Boborás.
No expediente de modificación do couto de pesca de Boborás consta o informe favorable do Comité Provincial de Pesca Fluvial de Ourense, do 10 de outubro de 2013.
O expediente de modificación do couto de pesca de Boborás foi sometido a información pública mediante Anuncio do 8 de novembro de 2013, da Xefatura Territorial de Ourense, publicado no DOG núm. 238, do 13 de decembro de 2013. Neste trámite de información pública non se presentaron alegacións.
Consideracións legais.
O expediente de modificación do couto de pesca de Boborás cumpre os requisitos establecidos na Lei 7/1992, do 24 de xullo, de pesca fluvial, no Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais, e demais normativa de aplicación.
A Dirección Xeral de Conservación da Natureza é competente para resolver o expediente segundo o disposto na Lei 7/1992, do 24 de xullo, de pesca fluvial, no Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais, e mais no Decreto 44/2012, do 19 de xaneiro, polo que se establece a estrutura orgánica da Consellería de Medio Ambiente, Territorio e Infraestruturas.
Resolución.
De conformidade con todo o anterior, resolvo modificar os límites do couto de pesca de Boborás, no río Viñao, que quedan fixados nos seguintes puntos:
Límite superior: ponte do muíño de Santiso (O Irixo).
Límite inferior: muíño da Teixeira (Boborás).
Lonxitude aproximada: 10,5 km.
De conformidade co disposto no artigo 15 do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio), inclúense no couto de pesca os 100 metros finais de todos os afluentes existentes no tramo acoutado.
Contra esta resolución caberá, de conformidade cos artigos 107.1º, 114 e 115 da Lei 4/1999, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, a interposición do recurso de alzada perante o conselleiro de Medio Ambiente, Territorio e Infraestruturas no prazo dun mes, contado desde o día seguinte ao da publicación no
Diario Oficial de Galicia
.
Santiago de Compostela, 13 de febreiro de 2014
DECRETO 24/2014, do 27 de febreiro, polo que se deixa sen efecto o Decreto 396/2009, do 8 de outubro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do eixe de comunicacións A-52-fronteira portuguesa. Treito I: VAC A52-Celanova sur. Treito II: Celanova sur-fronteira portuguesa. Clave OU/01/101.01.75, no que afecta o treito II da actuación.
Consellería de Medio Ambiente, Territorio e Infraestruturas — III. Outras disposicións — 07/03/2014

A Xunta de Galicia, a través da Consellería de Medio Ambiente, Territorio e Infraestruturas, desenvolve a súa competencia en materia de estradas de acordo co artigo 27.8 do Estatuto de autonomía de Galicia.
Dado que as obras finalmente executadas conforme o proxecto modificado nº 1 de construción da actuación eixe de comunicacións A-52-fronteira portuguesa, non requiriron ocupar todos os terreos que declarara de necesaria e urxente ocupación o Decreto 396/2009, do 8 de outubro, e que estas se atopan rematadas e, en consecuencia, non será necesaria no futuro a ocupación deses terreos, xustifícase deixar sen efecto o dito decreto no que afecta o treito II da actuación, dado que non cumpre ningunha función concreta.
En virtude de todo o exposto, e en aplicación do artigo 28.2 do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do Consello da Xunta de Galicia na súa reunión do día vinte e sete de febreiro de dous mil catorce,
Artigo único.
Deixar sen efecto o Decreto 396/2009, do 8 de outubro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do eixe de comunicacións A-52 – fronteira portuguesa. Clave OU/01/101.01.75 no que afecta o treito II da actuación.
Santiago de Compostela, vinte e sete de febreiro de dous mil catorce
CORRECCIÓN de erros. Decreto 8/2014, do 16 de xaneiro, polo que se regulan as confrarías de pescadores de Galicia e as súas federacións.
Consellería do Medio Rural e do Mar — I. Disposicións xerais — 04/03/2014

Advertido erro no dito decreto, publicado no DOG número 19, do 29 de xaneiro de 2014, cómpre efectuar a seguinte corrección:
Na páxna 3649, no punto 3 do artigo 27, na alínea b), onde di: «... as funcións recollidas no artigo 24.1, alíneas a), c) e j) ...», debe dicir: «... as funcións recollidas no artigo 24.1, alíneas a) e j) ...».
CORRECCIÓN de erros. Resolución do 5 de decembro de 2013 pola que se dá publicidade ao acordo do Consello de Dirección que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013, e se procede á súa convocatoria en réxime de concorrencia non competitiva (Galicia Inviste).
Instituto Galego de Promoción Económica — III. Outras disposicións — 05/03/2014

Advertido erro na referida resolución, publicada no Diario Oficial de Galicia número 238, do 13 de decembro de 2013, procede facer a seguinte corrección:
Na páxina 47943, na letra f) do artigo 6.2, onde di: «f) Transporte», debe dicir: «f) Transporte, estiba, desestiba e almacenamento asociado».
CORRECCIÓN de erros. Resolución do 18 de febreiro de 2014 pola que se publican as contías das transferencias finalistas efectuadas no exercicio 2013 ao abeiro do Decreto 99/2012, do 16 de marzo, polo que se regulan os servizos sociais comunitarios e o seu financiamento.
Consellería de Traballo e Benestar — III. Outras disposicións — 05/03/2014

Advertido erro na dita resolución, publicada no Diario Oficial de Galicia número 39, do 26 de febreiro, cómpre facer as oportunas correccións:
Nas páxinas da 8221 á 8252, ambas as dúas incluídas, nos encabezamentos da táboa do anexo (Transferencias finalistas destinadas ao cofinanciamento dos servizos sociais comunitarios municipais), onde di: «Financiamento total 2012», debe dicir: «Financiamento total 2013».
RESOLUCIÓN do 14 de febreiro de 2014, da Dirección Xeral de Traballo e Economía Social, pola que se dá publicidade ás axudas concedidas ao abeiro da Orde do 29 de maio de 2013 pola que se establecen as bases reguladoras do programa de incentivos ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2013 (Diario Oficial de Galicia número 107, do 6 de xuño).
Consellería de Traballo e Benestar — III. Outras disposicións — 04/03/2014

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.02.322C.472.2, ao abeiro da Orde do 29 de maio de 2013 pola que se establecen as bases reguladoras do programa de incentivos ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2013.
Estas axudas son financiables polo Fondo Social Europeo ao 80 %, no eixe 1 e tema prioritario 68, do programa operativo FSE de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007.
Convocatoria: Orde do 29 de maio de 2013 pola que se establecen as bases reguladoras do programa de incentivos ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2013 (Diario Oficial de Galicia número 107, do 6 de xuño).
Santiago de Compostela, 14 de febreiro de 2014